b'\n_START_ARTICLE_\nPrebivalstvo\n_START_PARAGRAPH_\nPrebiv\xc3\xa1lstvo je skupnost ljudi, ki \xc5\xbeivijo na nekem obmo\xc4\x8dju in tvorijo etni\xc4\x8dno, rasno ali narodno enoto. To enoto raziskujejo razli\xc4\x8dne vede, od geografskih, socialnih in etnografskih ved do demografije, ki je statisti\xc4\x8dna obdelava vseh podatkov na tem polju._NEWLINE_Poleg tega se izraz uporablja tudi za skupine, ki niso povezane v narod ali raso, a jih ve\xc5\xbee kaka druga skupna lastnost. Tako govorimo na primer o civilnem prebivalstvu, o alpskem prebivalstvu ali o poganskem prebivalstvu._NEWLINE_Gostota prebivalstva je razmerje med \xc5\xa1tevilom prebivalstva in povr\xc5\xa1ino ozemlja, na katerem \xc5\xbeivijo (Slovenija 1991 \xe2\x80\x93 1965986 prebivalcev, 20256\xc2\xa0km\xc2\xb2)'